
KNJIŽEVNI S U S HE TI 


Ferdo Rožić: AVE VICTOR, sla- 
vo s p j e v u častPape PijaXI. 
u pet dijelova, posebno iz- 
danje Hrv. Knjiž. Društva 
s v. Jeronima, str. 168, cijena 
30 Din. — U dane, kada sav svijet slavi 
desetu godišnjicu, kako je na papin- 
sko prijestolje zasio Papa Pijo XI., 
treba istaći ovo veliko pjesničko djelo, 
kojemu teško da. ima< ravna među 
onima, što su stvorena o sadašnjem 
vrhovnom poglavaru kršćanstva. Ovo 
je doista slavospjev, koji se ističe 
grandioznošću svoje gradnje, majeste- 
tičnošću svoje zamisli i nada sve snaž- 
nim zanosom, kojim je od početka do 
kraja prožeto. Ideja je do ideje, je- 
dna veličanstveni] a od druge, nani- 
zana tu u divnorn pjesničkom nizu, 
te neodoljivo sile čitača, da se sabere 
iz obične rastresenosti, kojom se čita 
drugo kakvo štivo, i da povučen po- 
sve u se preda pjesniku uzde svoje 
mašte, da ga vodi bujnim ovim pjesni- 
čkim rašćem, što ga je tu pred nama 
razvio, Štovatelji velikoga Pape jubi- 
larca ne mogu dostojnije iskazati 
svoje štovanje prema ovom velikom 
nasljedniku sv. Petra, nego da sebi 
nabave ovu divot-knjigu, koja je i 
sadržajem i prekrasnom opremom je- 
dna od najljepših hrvatskih novijih 
knjiga uopće. R. 

GODIŠNJAK HRVATA GRKOKA- 
TOLIKA za godinu 1932. uredio 
Dr Janko Šimrak, str. 348. c i- 
j e n a 45 Din, Zagreb 1931. — Ova 
zanimljiva knjiga, koja je ujedno ka- 
lendar za hrvatske grkokatolike, sa- 
držaje cijeli niz povijesnih rasprava i 
članaka, koji su od općeg interesa. 


PRETPLATITE SE NA 

KNJIŽNICU DOBRIH 
ROMANA 

Tijekom godine 1932. izaći će 
ovih šest knjiga : 

1. Šenoa: BRANKA 

2. Šenoa: ZLATAREVO ZLATO 

3. Šenoa: PRIPOVIJESTI 

4. Undset:VILMUND VIDUTAN 

5. Bourget: GRIJEH I KAZNA 

6. Durych : KRASULJ AK 

Knjige će izaći na finom papira 
i u ukusnoj opremi. 

Pretplatnici plaćaju 10 Din 
mjesečno (za uvezano 15 Din), 

te dobivaju svaki drugi mjesec po jednu 
knjigu. Čim tko uplati prvi obrok, do- 
biva prvu knjigu. Knjižarska je cijena 
50°i' 0 veća. — Pretplatu prima 

Najopsežnija je rasprava o prošlosti 
grkokatoličkog sjemeništa u Zagrebu 
prigodom njegove 250-godišnjiee, na- 
pisao dr J. Šimrak, a osvrće se oso- 
bito na doba ilirskoga pokreta, zatim 
doba Haulika i Štrosmajera. Na dru- 
gom je mjestu članak križevačkog bi- 
skup# Dra Dionizija Njaradija o 
Crkvi, zatim slijedi članak Dra Dane 
Šajatovića o alkoholu kao najvećem 
neprijatelju ljudskoga roda. Vrlo je 
zanimljiv prikaz kanonika na Hvaru 
Don Juraja Dulčića o grkokatoličkoj 
Crkvi sv. Venerande (Sv. Petke) na 
Hvaru. Nikola Popović, trgovac iz Cle- 
velanda, piše članak o Hrvatima Žum- 
berčanima u Klevelandu. Petar Gvoz- 
danović dao je dva književna priloga: 
žumberačku idilu i crkvenu ojesmu 
»Raduj se, Marija!« Dr. Janko Kalaj 
napisao je raspravu o svetoj braći 
Ćirilu i Metodiju. Spiridion Petrano- 
vić pjesmu »Molitva« i prikaz života 
»Šior Nike« (Nikole Vežića, poznatog 
hrvatskog borioca u sjevernoj Dalma- 
ciji), zatim historijski članak o stol- 
noj crkvi u biskupskom dvoru u Kri- 
ževcima. Dr. Đuro Višošević objelo- 
danio je zanimljivi članak prigodom 
1600. godišnjice sv. Vasilija, te »Život 
Sv. Vasilija« i to njegovo djetinjstvo i 
mladost. Jure Pavić prikazao je na- 
rodne običaje grkokatoličkih Rusina 
u Bačkoj i Srijemu. Ivka Višošević, 
učiteljica, opisala je žumberačku na- 
rodnu nošnju i vez. Druga učiteljica 
Kristina Peris prikazala je život sve- 
ćenika-mučenika Dra Nikole Erdeljija. 
Na koncu se nalaze žumberački na- 


PITANJA. 

21 . Knjižnica. Imam knjižnicu od 
više nego tisuću knjiga. Htio bih je 
sad urediti po nekom sistemu, pa 
molim one, koji u tom imadu prakse 
i iskustva, da me savjetuju, kakav bi 
sistem bio najzgodniji. Sudac. 

X Brak bez djece. Već sam deset 
godina udata, a Bog mi nije dosad 
dao djece, premda bismo i ja i moj 
muž bili presretni, da ih imademo. 
Pomišljamo već na to, da adoptiramo 
tuđe kakvo siroče, samo da nam kuća 
ne bude bez djeteta. No što onda, ako 
kasnije ipak dobijemo i svoje dijete? 
Ne ćemo li adoptirano dijete onda 
osjećati kao teret? Je li uopće mo- 
guće, da bismo onda i prema tuđem 
kao i prema svojem djetetu gojili 
jednaku ljubav? Što da učinimo? 

M a r i j a. 


Slika na omotu: 

MACA J AS NIC A 

Foto Reputin 


IRSKA 

je jedna od nnj simpatičnijih i najpri- 
vlučivijih zemaija Evrope, te nema si- 
gurno nikoga, tko je ne bi rado pohodio 
i vidio. Za to se pruža sjajna prigoda 
sada, fer u tipmu polazi pod pokrovi- 
teljstvom preuzv.g. nadbiskupa kafaela 
Kodića pohod iz Zagreba na svjetski 
euharisiijski kongres u Dublin, glavni 
grad Irske. Tko dakle može, ne • a se 
pridruži tom pohodu, s kojim će usput 
pohoditi još i 

PARIZ I LONDON 

te još druge nekoje gradove Italije, Švi- 
carske i Francuske. Na povn tku će se 
učesnici svratiti i u Lis.eux, g. je se 
održaje kongres u stat u Ma e sv. Tere- 
zije. Putovanje traje 18 dana t. j. od 
U. do 30. Itpnj , >i cijena je sviju tro- 
škova vožnje, stanovanja i hrane 

700© DINARA 

Ovom se pohodu , koji vodi Jeronimski 
putnički odbor, pridružuju osim Hrvata 
i Slovenci, a i d> ugi učesnici iz cijele 
države, te će biti ojič jelno zastupstvo 
na tom svjetskom slaviju. 

Prijave se primaju do 1 . travnja 

Kaparu od 2000 Dinara treba zajedno 
s prijavim poslati na 

rodni običaji i pjesme, koje je sabrao 
Dane Kovačević, učitelj u miru. Knji- 
ga je ilustrirana Spomenica s mno- 
gim slikama. Naručuje se na adresu: 
Uprava Spomenice za grkokatolike 
Zagreb, Trenkova ul. 1/11. kat. Pre- 
poručamo je najtoplije. 


ODGOVORI. 

1. Treba li žena da zarađuje? Sa- 
dašnje gospodarske prilike sile naža- 
lost mnoge majke obitelji, da zajedno 
sa svojim mužem idu u službu radi 
zarade. Od toga već dugo stradavaju 
radničke obitelji, a sada to zlo sve 
više zahvaća i obitelji činovnika i in- 
telektualnih radnika. Nitko ne može 
reći, da je dobro na takav način maj- 
ku oteti djeci i domu. Ali ako su pri- 
like takve, da se tomu ne može iz- 
bjeći, što vam se može savjetovati? 
Udesite sve tako, da što prije uzmog- 
nete napustiti službu, ako mislite, da 
će bar kasnije to biti moguće. Ja sam 
bila u privatnoj službi, u kojoj sam i 
nakon udaje ostala još tri godine, a 
onda kraj dvoje male dječice nisam 
više mogla izdržati, napustila sam 
službu i mjesto toga je moj muž po- 
tražio još nuzzaslužbu, pa smo tako 
polovicu pređašnje moje zarade na- 
doknadili, a drugu polovicu žrtvovali 
za dobro obitelji. I vjerujte, da mi nije 
ni najmanje žao, što smo to žrtvo- 
vali, jer je kudikamo veći dobitak, što 
ga je naš obiteljski život dobio mo- 
jim oslobođenjem od bilo kakvih duž- 
nosti izvan kruga obitelji. 

Đurđica. 


MEĐU ČITATELJIMA i ČITATELJICAMA 


Ilustrovani tjednik „ Qbitelj“ izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed 
Rukopisi se ne vraćaju. „ Obitelj * izdaje Konzorcij Jeronlmskih časopisa. Za izdavača t uredništvo odgovara Dr Josip Andrić , glavni urednik , Obitelji , 
Zagreb, Trenkova 1. Adresa uredništva i uprave „ Obitelji" : Zagreb, Trg Kralja Tomislava 21. Telefon 54-17. Ček. rač. pošt. šted. br. 33.536. , Obi- 
telj * se tiska u Tiskari Narodnih Novina u Zagrebu. Za tiskaru oagovara V. Kirin, Zagreb, Deželićeva ul. 2. 

D I J E TE 

ČEŠKI NAPISAO JAROSC A V D U R Y C H 


.Bilo J e v neko dijete. Njegovi roditelji nisu bili 
ni siromašni ni ubogi. Imali su maleno imanje i 
mlin negdje u Šumavi. Mati se razboljela i ro- 
đaci uzeše dijete k sebi u Prag. Držali su ga kod 
sebe nekoliko godina. To dijete nije bilo ubogo, 
jer je znalo govoriti i jer je imalo zdrave oči, 
nije bilo ni bogato, jer nije bilo sretno. Bilo je 
plaho i kako je raslo, tako je osjećalo u velikom 
mjestu čežnju za rodnom 
kućom i blijedjelo i mr- 
šavilo. Jer to dijete nije 
bilo njihovo, nakaniše 
rođaci da ga pošalju 
kući. Seljakinja, koja je 
došla da hodočasti u 
Prag na blagdan sv. Iva- 
na Nepomuka, imala ga 
je povesti njegovim ro- 
diteljima. I doista ga je 
uzela sobom. Vozili su se 
vlakom cijelu noć i sišli 
sutradan po podne po 
najvećoj vrućini na jed- 
noj malenoj postaji/ Že- 
na je pokazala djetetu 
put do sela, a ona je 
sama krenula na drugu 
stranu svojoj kući. 

Prah i otpatci ugljena 
pokrivali su maleni kolodvor, nešto je neobično 
zaudaralo i dražilo pluća. Na cesti je bilo toliko 
praha, da se dijete u njemu gubilo sve do ušiju. 
Trava i lišće na drveću venuli su i tamnih. Tome 
nije bio kriv samo prah sa ceste nego i dim iz 
tvornica. U čitavoj dolini nije bilo niti jednog 
zelenog listića ni zelene travke: sve je pobijelila 
prašina i prigušio dim i čađa. Zrak je bio zasićen 
dimom ulja i petroleja, dim iz tvornica zauda- 
rao je po smradnim i zagušljivim parama, punim 
otrovnih plinova. Sunce je bilo kao plamen u 
visokoj peći. Dijete se htjelo napiti na željeznoj 
sisaljki, ali je voda tako nesnosno smrdjela, da 
ju je bilo nemoguće piti. Dijete je počela bo- 
ljeti glava, omamljivao ga je sunčani žar. Dijete 
je htjelo otpočinuti kraj ceste, ali je svuda bila 
takva vrućina, da je nije bilo moguće podnijeti. 
Iz tvornica se čulo neprestano udaranje ogrom- 
nih kladivaca, škripanje kolesa, ropotanje stro- 


jeva, zviždanje zviždaljka i signala. Svaki taj 
glas djetetu je iznova povećavao vrućinu u glavi. 
Vidjelo je, da do sela nije daleko, pa je napelo 
zadnje sile. 

Sažgana mjesta, gdje su nekada bili travnici i 
polja, pokrivao je debeli i zagušljivi prah. Nigdje 
nije zameketala koza, pa niti se vrabac nije ogla- 
sio: sve živo se odavna zadušilo i već davno 

sagnjilo u prahu. Kraj 
ceste je vijugao potok, 
njegova je voda bila pu- 
na^ čađe, vapna, i praha i 
teško se valjala naprijed. 
Dijete se sjetilo, da su 
negda u gustoj travi kraj 
potoka cvjetale potočni- 
ce i kaljužnice, da je na- 
sred travnika bio čisti 
studenac i da su po cesti 
jurili vozovi. Bojažljivo 
se ogledalo okolo sebe. 
Vidjelo je, kako oko 
tvornice idu ljudi, koji su 
se činili kao sjene i koji 
su se gubili u oblaku pra- 
šine. Rijeka se izgubila, 
rječna trava usahla, sve 
su vode bile mutne, dr- 
veće se posušilo, životi- 
nje su izginule, zrak je pokvaren, nebo je bilo 
zastrto zamazanim ovoj em, kroz koji je nepri- 
jateljsko sunce sve to pogubnije pripicalo i ni- 
štilo sve, što su dohvatale njegove zrake. 

Dijete je u časovima plivalo u prahu do ko- 
ljena. Ljude nije sretalo. Bilo je umorno i prah 
mu je zastirao oči; do krvi je trljalo oči, no od 
toga mu je bilo još gore. Prah mu je ulazio u 
grlo, u pluća i u drob. Nije moglo ići, jer je u 
nutrini izgaralo. Htjelo se baciti u prah i pla- 
kati, a nije moglo, jer su mu oči bile zasute 
prahom. Tako je tek pred večer došlo do prvih 
seoskih kuća. 

Sretalo je ljude, ali nije vjerovalo očima. 
Htjelo je nešto pitati, ali nije moglo, jer mu je 
grlo bilo zakrčeno. Prozori kuća bili su crni, oči 
ljudi bile su kao tamne rupe na sivim kutijama. 
Činilo se, da su njihova tjelesa iz suhe gline, 
koja bi se mogla svaki čas razletjeti. Ljudi su 

bili isto onakvi, kao što je bio put do sela. Otva- 
rali su usta, ali su ipak ostali nijemi, jer im je 
prah zasipao usta. Njihove se oči nisu gibale, jer 
ih je usmrtio vapneni prah. Sa svojim licem nisu 
mogli mnogo reći, jer je duboke brazde na njima 
ispunjao prah, a njihova su usta bila sažgana 
tako, da su i lica njihova bila mrtva. 

Tamo uz cestu sjedili su prosjaci, a drugi su 
išli mimo njih. Neki su im stavljali u šešire nešto 
iz svojih džepova, drugi su zagrabili šaku praha 
i unutra im bacali. Činilo se, da će se siromašne 
kućice porušiti od gladi i žeđe. 

Iza strašnih časova, napose iza neprospavane 
noći, pune straha i tjeskobe, dijete je uvidjelo, 
da su njegovi stariji umrli, da je mlin prodan, i 
da se odanle niko ne može vratiti. Svi su pili 
vodu iz kaljuža, kod kuće su potajno jeli ono, 
što su pokrali, umrijeti nijesu mogli i radili su 
takve stvari, da je dijete u toj noći posvema 
otupjelo. U noći se o tamne prozore lomila svjet- 
lost iskara, što su skakaie iz tvornica s oblacima 
dima. Ljudi nisu otvarali prozore, da kroz njih 
ne bi ušao smrad otrovnih plinova, koji su noću 
izlazili iz tvornica u gustim i teškim valovima. 
No ipak je taj dim svuda prodirao i ljudi su u 
njemu spavali, svijali se i hroptali. 

Dijete je ležalo negdje u prahu pred kućom 
i zbog straha i iznemoglosti nije moglo moliti. 
Tuda se vraćala stara prosjakinja u svoj stan, 


pa je našla dijete. Popipala ga je i vrlo se za- 
čudila: 

»Još je živo! Koje mlado i zdravo dijete!« 
prošapće. 

Uzela je dijete za ruku i učila ga krasti. Svi 
su prosjaci bili slijepi, pa je i ona sama bila sli- 
jepa. Dijete je još vidjelo, premda su njegove 
oči bile zasute prahom. 

Dijete se branilo i htjelo pobjeći. Mučio ga je 
glad, a nije moglo nikamo poći. 

Zatim je dječaku dala piti vode. Dijete se bra- 
nilo, jer je voda smrdjela. Razbolilo se. Starica 
ga je njegovala. Kad je dijete ozdravilo, bilo je 
njezino. 

Naučila ga je krasti prosjacima iz šešira. I jer 
su tu svi ljudi imali slaba tjelesa iz praha, nijema 
usta i slijepe oči, i jer je dijete imalo zdravo 
tijelo i jer je vidjelo, moglo je da to s uspjehom 
radi. 

Ljudi su se u tom selu privikli na to tuđe di- 
jete. Starica ga je vježbala, pogledi ljudi su se 
za nj otimali. Dijete je odraslo, dok nije počelo 
kržljavih i dok nije postalo također samo neko 
biće iz gline, kakvi su bili svi u toj naseobini. 
Njegove su postale sve trošne kolibe, sve raz- 
lupane klijeti, otrovni prah, tvornice s ropota- 
vim strojevima, presahlo rječno korito, svi blatni 
potoci i sva sažgana polja. Sav je kraj bio nje- 
gov i .dijete se na koncu konca uza svu svoju 
nesreću uvijek osjećalo sretnim. 


Porodične sadruge u Hercegovini 

Napisao NiTcola Kordić. selfalc 


Hrvati-katolici po selima u Hercegovini živu 
u porodičnim zadrugama, koje često imaju od 
20 do 30 članova, a znaju prijeći i preko pedeset 
osoba. Zadruge nemaju pisanoga »Ustava« ni 
pravilnika, a ipak živu i rade po stalnome Ustavu 
i pravilniku. Od oca sin baštini taj ustav, od ko- 
ljena prelazi na koljeno. 

Glava je zadruge »starješina«, obično najstariji 
član zadruge, ako taj nije duševno nesposoban. 

Starješina zastupa zadrugu u zadruzi i prema 
yani. Za sve potrepštine članova, pa i najmanju 
sitnicu brine se starješina. Dužnost je njegova, 
da su čeljad odjevena, obuvena i zadovoljna sa 
hranom, da vrše kršćanske dužnosti, zajedničku 
molitvu, da primaju svete sakramente. Zna se, 
koja je žena kuharica, a koja djevojka čoba- 
nica. Istina, one se izmjenjuju, kad iziskuje po- 
treba, na primjer bolest i izvršavanje kršćanskih 
dužnosti. 

Svaki član obitelji znade za svoj posao. Za- 
jednički se troši, stiče, a u potrebi i zadužuje. 
Smatra se grijehom i sramotom, da se kupi ili 
proda i sitnica bez znanja starješine. 

Starješina nije nikakav diktator, a njegova se 
ne poriče iz poštovanja prema njegovoj osobi. 
Ima zadruga, u kojima i odrasli muškarci ne će 
ni cigare pred starješinom zapaliti iz poštovanja. 
Žene ustaju na noge, kad ulazi u kuću starje- 
šina, i ne će sjesti, dok im on ne reče. Ne čine 


to od straha, negO' iz poštovanja. Žene i djevojke 
šute, dok se ljudi razgovaraju. 

Bez znanja starješine momak ne će curu za- 
prositi, a ni djevojka dovesti prosce u kuću. Dje- 
vojka se oprema iz zajedničkih troškova. Sva 
njezina oprema sastoji se u odijelu za nekoliko 
godina i u darovima za svatove i rodbinu že- 
njenikovu. Sramota je za pleme i zadrugu, ako 
udadbenica zatražuje miraz. 

Mlade obično prve godine prve ustaju, a zad- 
nje idu spavati. Zajedničku večernju i jutarnju 
molitvu mole mlade naprijed. »Kad se znala 
udati, mora znati i Boga moliti« — kaže narodna 
poslovica. 

Porodične zadruge su slavenski specijalitet, pa 
su se i kod nas u mnogim krajevima sačuvale. 
Zadruge u Hercegovini pravnici i sociolozi još 
do danas nisu znanstveno obradili. 

kao i ostalo željezno 
Dokućtvo kupujete 
najbolje i najjeitiniie 
kod proizvadiača 

FILIP BAUMA, 

ZAGREB. 

liH HMIB OESHHHR DF. L 
(Prolaz Tuškanac). 

Telefon 83-60 i 53*46 

Sutra je moj petnaesti rođendan. Mala sam još, vrlo 
mala, pa mi tata i mama još broje rođendane po mje- 
secima. Ali kada se ovaj sutrašnji dan istom za četiri 
godine opet vrati, broj it će se i moji rođendani samo po 
godinama kao i velikima, jer ću i ja onda već biti ve- 
lika. Ne ću doduše biti još kao Bata i Seka, ali mama 
kaže, da ću se već moći s njima onda skijati. Sad ja 
još ne znam, šta je to, samo vidim, da oni imadu neke 
tanke i dugačke daske i štapove s kotačima, pa odu i 
dugo ih nema. Ja ostanem sama. Mama šije, a ja se 
igram sama u krevetu iza mreže, pa sve pjevuljim: 

»Bata, di si? Seka, odi! Dečica, dođite! . . .« 

I sve tako, dok ne spazim, kako mi se mama sluša- 
jući me lijepo, tako lijepo smješka, a ja onda pustim 
i bebu i medu, pa skočim držeći se za mrežu i pružim 
prema mami ručice: »Mamici! Nosi! Nosi!« I mama ko 
mama odmah me uzme. Tata ne će da me nosi svaki 
put, kad ja hoću, nego samo, kad on hoće. Ja onda 
malo plačem, ali on uvijek nešto zgodno nađe, pa mi 
to da, a ja onda odmah zaboravim na plakanje i lijepo 
se opet zaigram. Samo kad mame dugo nije bilo (bila 
je s Batom i Sekom ne znam koliko dana daleko na 
skijanju), bio je tata uvijek sa mnom, čuvao me i više 
nosio. Dotle sam znala, da sam mamina curica. A tata 
me je učio, da sam mamina i tatina. Ali ja sam videći 
osam dana samo tatu mislila, da je dosta, ako kažem 
samo, da sam tatina. Čim me sada tko zapita, čija 
sam, ja bez razmišljanja kažem: »Tatina.« Badava 
me i tata i mama uče, da kažem: »Mamina i tatina.« 
Valjda zato, što mi je prva riječ, koju sam uopće na- 
učila izgovoriti, kad mi je bilo šest mjeseci, bila: 
»Tata.« Ali i kad me sada za moju nogicu pitaju, čija 
je, ja velim: »Tatina.« Tako i za svoje uho, oko, ča- 
rapice, cipelice — za sve, sve velim, da je tatino. 

Najviše od svega dosad volim kapicu. Bebu volim 
u malim bebinim kolicima voziti po sobi, medu rado 
grlim i ljuljam: »Nina, nama«, dragoj svojoj dudici 
pjevuljim cijele pjesmice i plačem za njom, kad sam 
pospana ili zle volje — ali kad mi tko bilo što metne 
na glavu, ja sva ponosna gledam naokolo i velim: 
»Vidi kapu!« Onda odmah hoću, da me nose pred 
zrcalo. Sad već imam cijelu garderobu najrazno- 
vrsnijih kapica, najviše od papira, koje su meni još i 
najljepše, jer su šarene i jer se s njima mogu i druk- 


Dižem se sam; 


Stojim prvi put sama 



Kipar hrvatske crkve u Moravskoj 

Napisao D r Ivan E s ih 


Rodinov učenik. Karei Dvorak izradio je neko- 
liko veoma uspjelih spomenika (v. studije dr J. 
Pečirke). 

Među mlađim češkim kiparima valja u prvom 
redu spomenuti Josefa Kubičeka, koji je prošlog' 
mjeseca poslije osamgodišnje stanke priredio 
svoju izložbu u Topičevu salonu. Uz njega je 
izložio i njegov prijatelj slikar Ferdiš Duša. Jo- 
sef Kubiček izradio je brojne kipove za hrvat- 
sku katoličku crkvu u Frelichovu (Moravska). 
Josef Kubiček je sazreli, unutrašnje izjednačeni 
talenat, koji je našao svoj lični izraz za svoj 
svijet. Radni život, rudari, polagani teški ritam 
snage, svijesni svoje snage i svoje odgovornosti, 
napunjaju njegovo djelo oplemenjenom mužev- 
nosti. Uza svu oštru karakteristiku slike izvjes- 
nih ljudi vidi Kubiček u njima oštro rezane ti- 
pove, koji imaju u licu i u gestu utisnutu fizio- 
nomiju svoje ljudske sudbine. Dvije skupine: 
»Rudari u rovovima« i »Pred izmjenom« su 
ljudski dokumenti s unutrašnjom monumental- 
nošću. I »Glava rudara« govori i više od govor- 
ničkih tirada o socijalizmu. Govori, a i nijema je. 


GLAVA DJEVOJKE, KOJA ČITA 
izradio Jos. Kubiček 


Poslije članka o novoj crkvi moravskih Hrvata 
u Frelichovu donosimo u ovom broju ? »Obitelji« 
kratak pregled kiparskog rada Josefa Kubičeka, 
koji je svojom umjetničkom snagom uzveličao 
hram Božji naše daleke moravske braće, te kroz 
4 stoljeća otrgnute hrvatske grane. 

Češko kiparstvo zadesilo je poslije rata neko- 
liko teških udaraca: poslije smrti češkoga kla- 
sičnog kipara J. V. Myslbeka, autora spomenika 
sv. Vaclava pred Narodnim muzejom u Pragu, 

(umro je god. 1922.), koji je stvorio temelje za 
napredak i uspon češkoga modernog kiparstva, 
otela je smrt u punoj muževnoj snazi dva istak- 
nuta češka kipara genijalnog Jana Štursa (umro 
god. 1925.) i Otto Gutfreund (umro god. 1927.). 

Štursa, koji je umio da mramoru i bronci udahne 
dah toplog svog unutrašnjeg života, bio je Mysl- 
bekov učenik, a Gutfreund je učio kod Bourdella. 

Obadvojica su bila veoma talentirana i obadvo- 
jica su češku plastiku digli na niveau suvremene 
svjetske plastike. Danas se smatra jednom od 
najizrazitijih kiparskih ličnosti mistik Bilek. Štur- 
sovo mjesto na katedri Akademije za likovne 
umjetnosti u Pragu zauzeo je O. Španiel, uz 
kbjeg djeluje još B. Kafka. Na školi za umjetni 
obrt predaje tu granu umjetnosti J. Maratka, j os . Kubiček: 

Topot utihne, pogled zamače, 
cvijeće se stuži na prozoru, 
za zastorom netko prigušeno zaplače, 
kiši ... i mrko je na obzoru. 


Kočija krene, ganu se zastori, 
procvatu radoznalom rukom, 
a onda naglo lice ostari 
za smrću, podmuklim paukom. 


Tri želje 

Narodna pjesma 

Zaspa Janko pod jablankom; 
Kraj njeg pala tanka staza. 
Stazom idu tri djevojke, 
Lijep je Janko govorio: 

»Što bi koja najvolila?« 
Najstarija govorila: 

»Ja bih čižme najvolila!« 

A srednja j% govorila: 

»Ja bih prsten najvolila!« 
Najmlađa je govorila: 

»Ja bih Janka rrajvolila! 

Što će meni zlatne čizme? 
Čizme će se poderati. 

Što će meni zlatan prsten? 
Prsten će se izgubiti — 

Meni Janko douvijeka!« 


S tom notom odjekuje u opusu 
J. Kubičeka i sita nota ženstva. 
K ženi ga 1 veže jednako* topli od- 
nos: svekoliko ženstvo ima jedini 
smisao — materinstvo, za mate- 
rinstvo žena cvjeta i zri je. »Muž 
:t žena« nose teret zajedničkog ži- 
vota sa svečanom ozbiljnošću. A 
pri tom je u njima i vitalna sna- 
ga ljudske neposrednosti. Ta pla- 
stika radi cjelovitosti izraza spa- 
da među najbolja češka djela te 
vrste. Djevojačka dražest žen- 
stva, koje se budi, krije se u 
»Djevojačkom torzu«; osjećaj 
materinstva je u »Ženi s golubo- 
vima« kao i u »Majci s djete- 
tom«; i u svim je ostalim ženama 
životna snaga njihova poslanja. 

Kubičkova snaga raste pomalo: 
njegova forma postaje bujnija 
osobito u prikazivanju ženskog 
tijela, bogatija u osjećajnoj skali 
fizionomija. 

Kubiček ima jasni i jednostavni 
izraz, koji u materijalu, u kojem 
sada radi (u pečenoj glini) dje- 
luje osobito živo i toplo. 

Kritik »Češkog slova« vidi u 
Kubičkovu radu rascjep između 
prirode i stila. U »Ženi s golubo- 
vima« uspio je Kubiček, da iz- 


Jos. Kubiček : 


MELKIZEDEKOV A ŽRTVA ZA GLAVNI OLTAR CRKVE U FRELIHOVH 

Izradio Jos. Kubiček 


radi živu skulpturu i da je opre- 
mi sa zanimljivim detaljima. Kad 
produbi svoj interes za konstruk- 
ciju, izbjeći će pogibeljnoj đe- 
korativnosti i preći će k istin- 
skom unutrašnjem djelovanju. 


Odlazak 

Spjevao Sijepan Devčić 

U jutro bolesno oteža plahta, 
iz bunila prene drugarice, 
silaze magle (zlosutna jahta), 
spore su kretnje (umorne starice). 

IV. 

Torkild nije ni sam pravo znao, kada je Roza 
počela da nešto znači u njegovu životu. U po- 
četku bila je ona za njega samo kćerka gospođe 
Wegner, jedan dio njena čarobnog svijeta. To 
ju je u njegovim očima dijelilo od svih ostalih 
djevojčica i činilo ljepšom i sretnijom. Kad je 
otkrio, kako je ona bijedno osamljeno biće, ne- 
izrecivo se začudio: Ta ona je bila mnogo osa- 
mljenija nego on, koji je slijepo i bez kritike 
obožavao gospođu Wegner. Činilo se međutim, 
da nema te stvari na svijetu, koju bi Roza pri- 
hvatila odmah, bez svakog prigovora. ^ 

S početka je Torkild opažao samo na sitni- 
cama, da Roza nije zadovoljna zahtjevima svoje 
majke. Nije bila na primjer zadovoljna time, da 
nosi školsku torbu na leđima: t& nijedna dje- 
vojčica iz škole nije nosila takvu torbu. Ali kad 
je majka rekla, da joj to ispravlja stas, nije više 
o tome govorila. Nije joj se sviđalo ni to, da 
mora nositi raspletene kose — sve su djevojčice 
u razredu imale pletenice. Ali je gospođa Weg- 
ner, kđja se ponosila prekrasnom zlatnom ko- 
som svoje kćerke, rekla s porugljivim smije- 
škom: 

»Zašto bismo mi morale biti kao i drugi? 
Misliš li, da su drugi bolji nego mi?« 

Djevojčica se na čas zamislila. Zatim je po- 
lako rekla: 

»Ne, ne mislim; ali drugi su uvijek u društvu, 
a ja nemam nikoga.« 

»Imaš Torkilda i Doris,« odgovorila je majka. 

»Da,« rekla je zamišljeno Roza, »Doris bi 
uostalom sasvim dobro pristala među ostale 
djevojčice u školi. Ali Torkild je takav, kao što 
smo nas dvije.« 

Bila je nezadovoljna i haljinama, koje je mo- 
rala oblačiti. Torkildu je bilo sasvim prirodno, 
da Roza izgleda drugačije negO' ostale djevoj- 
čice — on nije mogao da je zamisli u haljini za 
šetnju, engleskom šeširiću i kožnim rukavicama. 
A to je baš ona željela. Majci nije nikada o tome 
govorila; pokoravala se činjenicama i zadovo- 
ljavala prenapravljenim i kod kuće sašivenim 
haljinama od jeftinih tkanina. Ali je ipak Tor- 
kildu rekla: »Kad bi bar mama prestala da sve 
šije na ovakav osobit način.« Bila je uvijek vrlo 
fantastično odjevena. 

Roza je običavala govoriti: »Kad smo tako 
siromašne . . .« Gospođa Wegner nije nikada 
govorila o svom siromaštvu. Roza je također 
znala reći: »Mama se premara poslom.« Gospođa 
Wegner nije nikada govorila o svojim mukama. 


Šutke se borila za održanje i proživljavala svoj 
pravi život u satima, kad je gorjela svjetiljka, 
obasjavajući svojim svijetlom najljepše cvijeće, 
a njena se duša rasvjetlavala pred zadivljenom 
djecom. Ali Rozino udivljenje prema majci nije 
bilo bez svake kritike. U životni nazor gospođe 
Wegner spadalo je načelo, da sve čini tako, kao 
da i ne opaža bezbroj nevolja, koje su svagdanji 
kruh siromaha. Čovjek mora nastojati da ih ne 
vidi, a u prvom redu ne smije da o njima govori. 
Takvo se mišljenje potpuno slagalo s načinom, 
kojim se Torkild nastojao snaći među bijednim 
prilikama, u kojima je odrastao. Ali Roza je bila 
drugačija ... nije bilo te stvari, koju bi ona; 
htjela da ne vidi; ona je pokušavala da razmišlja 

0 svemu, što je sačinjavalo njen mali svijet, a 
najradije je govorila o onome, čime je bila ne- 
zadovoljna. Ali ne s majkom. »Koja korist od 
toga . . .« govorila je sama sebi, »ta ni mama ne 
kazuje meni, što ona misli.« Tako je Torkild bio 
onaj, s kojim je o svemu razgovarala. 

Gospođa Wegner i gospođa Christiansen raz- 
govarale su jednoć o jednoj Rozino j drugarici 
iz škole, s kojom se ona često sastajala — a to 
je Torkild čuo. Gospođa Christiansen, odgojena 
u nekom snobizmu, koji je kadikad znao da 
spontano izbije u njenim riječima, primijetila 
je, da je Ellenin otac pekar. Nato je gospođa 
Wegner rekla: »Ellen je mala dama, ona se 
nikada ne izbrbljava.« — »Hm,« odgovorila je 
gospođa Christiansen, »zar je, da netko bude 
dama dovoljno to, da se nikada ne izbrbljava?« 
»Draga moja,« odvratila je na to Rozina majka,, 
»damu razlikuje od ostalih žena upravo to, što 
dama nikada ne kaže nešto, za što ne bi mogla 
odgovarati pred sobom i pred drugima. Ona ne 
laže, ni za što na svijetu i uvijek ima toliko vlasti 
nad sobom, da ne kaže ništa, što ne bi kasnije 
mogla potvrditi.« 

Ta definicija dame nije uostalom nipošto pri- 
stajala gospođi Wegner. Ona je časovito vje- 
rovala u svoje riječi, ali njeni su se nazori mi- 
jenjali prema raspoloženju, a ona je bila puna 
temperamenta. Ali je definicija posve pristajala 
Rozi. 

Otkad je Torkild poznavao Rozu, znao je uvi- 
jek, da ona strastveno ljubi istinu i da nikada ne 
govori o nekoj stvari, o kojoj nije sama raz- 
mišljala, ne obazirući se na svoje vlastite prilike- 

1 nastojeći, da je temeljito razumije. 

On i Roza bili su često zajedno, osobito zadnjih 
godina njegova boravka u Kristijaniji, prije- 
nego su položili ispit za srednju školu. Položivši 

srednjoškolski ispit imala je Roza da pođe u 
trgovačku školu. 

»Zar te osobito veseli, da postaneš uredska 
dama?«, upitao ju je Torkild. 

»Ne, ali ću onda moći da sama za sebe nešto 
zaradim,« rekla je Roza. »Htjela bih da mogu 
kod kuće bar nešto za sebe da platim. Tada bi 
mama mogla uzeti služavku i ne bi se više mo- 
rala tako strašno mučiti. A ja bih mogla imati 
svoju sobu i ne bih morala da uvijek budem 
s njom.« 

»Zar si se posvadila s majkom?« upitao je 
začuđeno Torkild. 

Roza se lagano nasmiješi: 

»Što si lud? Ta ti vrlo dobro znaš, da ja mamu 
volim. Ja mislim, da nema na svijetu čovjeka, 
koji bi bio kao ona. Ali zaboga ja sam već skoro 
odrasla djevojka, a ona bdije nada mnom kao 
kvočka nad jajima. Ne mogu ni da odahnem 
od njezinih krila.« 

Torkild se morao nasmijati, a i, Roza se smi- 
jala. 

»Znaš li, što mi je strašno? Strašno je ... to 
jest... tada bi se mama bila joj više izmučila, 
i zato mi to naravno mora biti drago . . . Znaš, 
mama je morala imati svu silu djece. Svi ljudi 
bi morali živjeti u takvim prilikama, da mogu 
imati mnogo djece, ili bar oni, koji su kao mama, 
koji se jako priljubljuju svojoj djeci. Sada mi 
se čini, kao da sam samo zato na svijetu, da 
mama ima za koga da živi. Ja ne smijem za nju 
da učinim ništa, apsolutno ništa. Ona od mene 
uopće ništa drugo ne traži, nego da budem na 
svijetu i pustim, da me ona odgaja, da se za 
mene stara i da me vodi. Katkada mi je pri duši, 
da ni ne mogu osjećati, kako je jako ljubim, jer 
ne smijem ništa za nju da učinim. Ni cvijeće ne 
smijem da zalijem. Ni svoju odjeću ne smijem 
da krpam. A ako nešto slično učinim, dok je ona 
u uredu, ona me na povratku grdi i kaže, da ja 
sve naopako radim. Prekjučer je morala odmah 
nakon objeda iz kuće i ja sam oprala suđe. Znaš 
li, što je rekla? Rekla je, da sam ja kriva, što je 
šalica napukla . . . premda sam ja pukotinu vi- 
djela već pred sedmicu dana. Zatim je rekla, da l 
je pranje suda krivo, što sam dobila četiri u 
matematici . . . kao da sam ja ikada u matematici 
imala bolju ocjenu od četiri. Ona naprosto 
hoće, da sam ja u svemu ovisna o njoj. 

(Nastavit će se.) 


Haljine od baršuna su 
lijepe i praktične. 

Baršun kao i ukras za 
takove haljine možete 
u velikom izboru kod 
nas naći. 

Opale 

Radićeva 10 ZAGREB Ilica 73 


. 


Iz dnevnika male Jasne 

(Nastavak sa str. 131.) 

Jako volim derati papire, pa ih uvijek ima po 
cijeloj sobi, da ih svi moraju kupiti. Ali i pisati 
volim, pa čim mi dadu olovku (ja velim »ovoku«), 
onda pišem . . . pišem, i to nesamo po papiru, 
nego i po podu i po zidu i po krevetu i po 
ormaru. Puno* sam već ispisala, da se vidi, da 
sam zbitrn tatina. Kad to mama spazi, samo me 
digne, metTTeT! krevet i da mi dudicu, bez koje 
bih ja sigurno olovku strpala u usta, kao što 
sam to već više puta i uradila, pa su mi onda 
prali jezik, jer mi je i on valjda bio ispisan. 

Na šetnju me mama vodi u kolicima, pa naj- 
prije gledam po ulici dječicu, konje, miče i 
drugo koješta, što me zanima, a onda mi se na- 
jedamput glavica spusti sama na jastuk, rukica 
mi protrlja nosić, po čemu mama odmah zna, 
da sam pospana. S dudicom lijepo prospavam 
šetnju. A kad se probudim, opet sam u svojoj 
sobi, pa najprije gledam, da li sv. Nikola, koji 
kaže prstom »no-no«, još visi kraj moga kre- 
veta, je li Bogo još na zidu nad vratima, jesu 
li slike dječice, mame, dide i malog Isusa (ja 
kažem »Isis«) još svaka na svome mjestu. Onda 
popapim papicu, koju mi mama da, pa me zatim 
metne na pod. Početvorke obavim svoju šetnju 
oko stola i do sviju vrata, otvorim ormarić 
s igračkama te ih porazbacam oko sebe, bebu, 
koja je spavala u svome kreveti ću, probudim i 
bacim na pod, a onda tražim po podu kojekakve 
mrvice (ja velim »bobice«), pa ako nisu slatke, 
nosim ih mami, pružim joj svaku i velim kod 
toga: »Paja!« (Veliki to kažu »Hvala«, kad prime 
nešto od drugoga, ali ja mislim, da ovako mala 
to smijem reći, i kad nekom nešto dajem.) 

Svako veče dođe i djedo, da me malo zabavi. 
On uvijek zakuca na vrata ^a^ mda - odm ah znam . 
\da to on dolazi. Neki dan sam se"'lgi afelTa podu. 
Tata je bio sam sa mnom. Nešto je pisao na ma-j 
lom dječjem stoliću, pa sam i stala kraj njega 
i htjela sam i ja da mu pomognem. Uto netko 
zakuca na vrata. Ja se trgnem, okrenem naglo 
glavicu i viknem: »Napred!« Tata se jako smi- 
jao. Ušao je djedo, pa se i on smijao i svi se 
drugi smiju, kad im f tata | to (pripovijeda. A ja 
dotle sjedim djedi na krilu, skidam mu očale (ja 
velim »čale«) i mećem ih na svoj nosić. I đje- 
dina »tika-taka« (tatinu uru katkad zovem »ti- 
kica-takica«) vrlo mi je draga igračka, jer u 
njoj vidim sebe kao u zrcalu, pa onda velim: 
»Dijete! Dijete!« 

Od četrnaestoga svoga rođendana (po mje- 
secima!) već znam i sama da se dignem na noge. 
Onda stojim sama malo i velim: »Toj i«, pa uži- 
vam, kada me i drugi gleaaju, kako već i to 
znam. Mama mi kaže onda: »Hodi sama mami!« 
Ja još ne mogu da pogodim, kako ću to, pa 
samo cecnem na pod te hajd početvorke. Ali kad 
ovo budete čitali, već ću sigurno znati ići sama 
i mamici i tatici i onda će svi ljudi vidjeti, da po- 
činjem biti velika. 

Već smo javili u više navrata o praškoj izvedbi So 
ljačićeve »Mise« (s glazbom J. Stahuljaka) i s. Bernar 
dine Horvat »Blagoslova ljeta« i »Malog vrteca ogr; 
jenog«, a danas evo donosimo i slike s te nada sve zi 
nimljive izvedbe hrvatskih književnih djela u Pragu. B 
je to triumf mlade hrvatske katoličke književnosti 
stranome svijetu. Katolička javnost grada Praga pri 
mila je s tako velikim zanimanjem izvedbu tih hrvatski 
scenskih djela, te su tri pretstave u tjedan dana bit 
posjećene s punom dvoranom gledalaca. I najviši prer 
stavnici katoličkoga života u Pragu posjetili su ta pri 
kazivanja, a tako i diplomatski zastupnik naše državt 
Da se izvedba tih naših djela ostvarila u Pragu, toj 
najrazvijenijem slavenskom kulturnom središtu, glavi 
zasluga ide Ligu sv. Većeslava u Pragu. To je jedna I 
glavnih čeških katoličkih kulturnih centrala, koja znl 
u češkom javnom životu donekle ono, što u hrvatski 
javnosti znači Društvo sv. Jeronima. Pretsjednik Lig 
sv. Većeslava dr V. Janda bio je g. 1930. u Zagrebu t 
je zanesen zagrebačkom izvedbom scenskih djela > 
Soljačića i s. Bernardine Horvat odlučio poduzeti svi 
da se ta djela izvedu i u Pragu. To je i uspjelo. Djei 
je režirao dr Sajić. 


Još © prašRoj izvedbi firvatsltit} dutjov 
nit} igara od Soljačića i s. Bernarđim 
Horvat 




I 


Gore: Inscenacija Soljačičeve „Mise" u Pragu D R SAJIĆ, 

U sredini i dolje: Inscenacija „Blagoslova ljeta" i „Maloga vrtića režiser praške izvedbe duhovnih igara od Soljačića i s. Bernardk 

ograjenog" od s. Bernardine Horvat u Pragu Horvat, u ulozi Genija u Soljačićevoj „Misi" 

Izložba jugoslavenski^ 
književnika u Pragu 

Strosmajerova jugoslavenska knjiž- 
nica u zajednici s knjižnicom Narod- 
nog muzeja i uz potporu ostalih pra- 
ških knjižnica priredila je izložbu 
književnih radova petorice čehoslo- 
vačko-jugoslavenskih kulturnih rad- 
nika-svečara: Jana Hudca (prigodom 
75-godišnjice rođenja), Jos. Zd. Rau- 
šara (prigodom 70- godišnjice rođe- 
nja), Frana Govekara (prigodom 60- 
godišnjice rođenja), Ivana Laha (pri- 
godom 50-godišnjice rođenja) i Bože 
Lovrića (prigodom 50-godišnjice ro- 
đenja). Ovu izložbu, koja je otvo- 
rena 28. prosinca, a koja će trajati do 
konca veljače o. g., priredio je i orga- 
nizirao agilni član kuratorija Stros- 
majerove jugoslavenske knjižnice Jan 
Karei Strakaty, urednik Narodnih 
listy u Pragu i jedan od najboljih če- 
ških poznavaoca hrvatskoga kultur- 
nog života. Izložene su knjige smje- 
štene u 34 vitrine, u kojima su izlo- 
žene slike, rukopisi i knjige spome- 
nute petorice auktora. 

Donosimo slike s izložbe hrvatskog 
književnika B. Lovrića, koja zauzima 
jedanaest vitrina. U njima su Lovri- 
ćeve fotografije, rukopisi, članci o Lo- 
vriću u češkim, hrvatskim, poljskim, 
ruskim, francuskim i talijanskim listo- 
vima i časopisima, njegov originalni 
pjesnički i prozaički rad, prijevodi 
njegovih djela sa slikama prevodioca 
(Hudec, Urbanova Strakaty, Pelišek, 
Hadek, Hrbek i dr.). U jednoj vitrini 
vidimo i hrvatske novine i časopise, u 
kojima je Lovrić preko dvadeset go- 
dina sarađivao. Dr I. E. 


Kongres poljski § katolič- 
ki b književnika u Varšavi 

Dne 17. siječnja održan je u polj- 
skom glavnom gradu Varšavi prvi 
kongres poljskih katoličkih književ- 
nika i novinara. Kongres je priređen 
pod pokroviteljstvom varšavskoga 
nadbiskupa kardinala Krakovvskoga, 
koji je sam otvorio kongres značaj- 
nim govorom. Na kongresu su bile 
druge odlične ličnosti poljskoga jav- 
noga i kulturnoga života. Impozan- 
tan je bio broj prisutnih poljskih pi- 
saca i novinara. Na kongresu je stvo- 
rena i organizacija poljskih katoličkih 
književnika, kakva kod nas postoji 
već od g. 1913. u Kolu Hrvatskih Knji- 
ževrnka. 


F. S. Finžgar u Zagrebu 

Dne 6. i 7. veljače boravio je u Za- 
grebu najveći današnji slovenski pisac 
F. S. Finžgar, čiji je roman »Anica« 
izašao nedavno u Knjižnici Dobrih Ro- 
mana. Dočekali su ga predstavnici hr- 
vatskoga književnoga života dr N. 
Andrić u ime Društva Hrvatskih Knji- 
ževnika, dr V. Deželić st. i dr S. Mar- 
kulin u ime Kola Hrvatskih Književ- 
nika, dr D. Domjanić u ime Pen-kluba, 
dr J. Andrić i dr V. Deželić sin u ime 
Jeronimskoga Književnoga Društva 
itd. Finžgar je posjetio Jeronimsko 
Književno Društvo i uredništvo »Obi- 
telji«, gdje se duže zadržao u prija- 
teljskom razgovoru, a priređeno mu 
je u počast i intimno prijateljsko veče. 



KONGRES P;OLJSK;IH KATOLIČKIH KNJIŽEVNIKA U VARŠAVI 

dne 17. siječnja 1932. 

I u najmanjem mjestu 


možete nabaviti 


SREĆKE ZA GRADNJU KATEDRALE 

Dobrotvornog Društva Sv. Vinka u Beogradu, 

Seljački puk kao i građanin, činovnik i radnik — svi podupiru bez ikakovog 
naročitog vjerskog ili nacionalnog opredjelenja veliku akciju za gradnju 

RIMOKATOLIČKE KATEDRALE U BEOGRADU 

koja će biti na ukras državi i prestolnici — a u slavu Boga! 











Ukupni zgoditci: Din 8.000.000'— 

Glavni zgoditak: Din 5 . 000 . 000 *— 

Najmanji zgoditak: Din 10.000*— 

Sudjelujte i Vi Vašim udjelom, jer Vas može sretan 
slučaj bogato nagraditi! 


Cijene srećaka: 

J Din 200* — 100' — 50 - — 25' 


Vučenje I. maja 1932. 


Prodaju vrše: svi župni uredi, kolekture,- novčani zavodi, crkvene i dobrotvorne 

ustanove i t. d. 


Glavna uprava: BEOGRAD 

Ulica Jovana Rislića 20 


Prodajna podružnica: ZAGREB 

Tvrtkova ulica 5 






CIKLAME 

Napisao Stjepan Gotvalćl 

Pod mnogim božičnim drvcem stajala je lon- 
čanica, cikl-ama, da svojim lijepim cvijetom po- 
veća emocije božičnog raspoloženja. Ta ciklama 
kod nas ne uspijeva vani, već je lončanica, ve- 
ćim dijelom je to perzijska ciklama (Cyclamen 
persicum), a potiče sa Egejskih otoka i Prednje 
Azije. Danas se kultivira u više varijacija sa 
tamnoljubičastim, ružičastim i bijelim cvjetovima. 
Osobito je lijepa vrsta rokoko ciklama (Cykla- 
men Rokoko) sa velikim iscjepkanim laticama. 
Odanle potiče i Cyclamen latifolium, koja se ta- 
kođer uzgaja u više vrsta kao lijepo sobno ukra- 
sno cvijeće. I kod nas ima ciklama više vrsta. 
Tako imamo skrižalinu mirisnu ciklamu (Cycla- 
men europeum), koja svojim lijepim lišćem, koje 
je srcoliko ili bubrežasto sa bijelom šarom i li- 
jepim ružičastim mirisnim zvonu sličnim cvjeto- 
vima, ukrasuje cvjetane gorskih vapnenačnih 
šuma. Cvate od lipnja do rujna. Oko Jadranskog 
mora raste skrižalina klobučac (Cyclamen fe- 
deraefolium), pa u proljeću donose njene crvene 
nemirisne cvjetove u malim buketićima k nama 
na trg. Osim naše skrižaline mirisne mogu kod 
nas uspijevati i Cyclamen coum iz Azije i Cy- 
clamen repandum iz okoline Sredozemnog mora, 
samo se mora malo dublje zasaditi. To cvijeće 
spada u porodicu jaglaca — primula. Ciklame 
nemaju nadzemnu stabljiku, već samo podzemnu, 
gomolj, zato su one trajno zeleni grmići. Skri- 
žalinu mirisnu već odavna poznaju, pa su prepa- 
rirani gomolj upotrebljavali kao drastični pur- 
gativ, danas se još upotrebljava kao lijek proti 
glista. Svježi gomolj je otrovan, dok naprotiv 
prženi ima tek poput pečenog kestena i nije 
otrovan. Kako se u gorskim krajevima mnogo 
bralo to cvijeće, spada ono danas među one 
biljke, koje štiti zakon u mnogim Alpskim ze- 
mljama. 


IVAN PREGELJ: BOŽJI MEĐAŠI 

roman hrvatske Istre iz doba biskupa 
Dobrile. Cijena 15 Din, uvezan 25 Din 

KNJIŽNICA DOBR IH ROMANA 

ZAGREB, TRG KRALJA TOMISLAVA BROJ 2 1. 




Ciklame lončarice t. j. one vr- 
ste, koje se uzgajaju kod nas u 
sobi, staklenicima i loncima, su 
dosta osjetljive na studen i pro- 
puh. Najbolje uspijevaju u rahloj 
zemlji crnici ispremiješanoj sa 
kompostom od lišća. Cikiame 
vole svijetlo, zato je najbolje 
ako ih držimo pri prozoru, ali ih 
moramo čuvati od hladnog pro- 
puha. Ne vole niti odveć toplu 
sobu, najbolje uspijevaju kod 10 
do 15° C. Ciklame vole i vlagu, 
zato ih zalijevamo svaki dan, no 
ne po gomolju, već okolo njega. 
Najbolje ako lonac stoji u zdje- 
lici sa vodom. Kada ciklame 
ocvatu, onda će lišće malo po- 
malo uvenuti i otpadati. Sada ih 
treba sve rjeđe i rjeđe zalijevati. 
Kad su posve uvenuli nadzemni 
dijelovi cvijeća, onda moramo 

(Svršetak na strani 141.) 

Tjelesna debljina. Ima ljudi, koji ne 
jedu ništa više i ništa drugo, nego 
onoliko, koliko to jedu i drugi ljudi, 
pa ipak su neki od njih mršavi, dok 
drugi nerazmjerno debljaju. Prora- 
čunano je, da prema tjelesnoj visini 
od 160 cm ima tijelo normalno težiti 
54 do 58 kg., prema visini od 170 cm 
65 do 70 kg, prema 180 cm visine 78 
do 83 kg. Ali ako težina znatnije pre- 
vagne navedeno mjerilo, onda je već 
oteščana gibivost i sposobnost za rad, 
pa uslijed toga nastaje teško disanje. 
Takvi se ljudi moraju čuvati pojedi- 
nih jela kao: krumpira, šećera, tje- 
stenine, kruha i rrtasti. Smiju jesti va- 
rivo, salatu, voće, meso, jaja i sir. Za 
vrijeme jela neka ne piju puno već 
samo malo, a juhu neka ne jedu ni- 
kako. Ako im ni to ne koristi, onda 
neka svakog tjedna po jedan dan po- 
piju samo 1 lit. mlijeka na više obroka 
i ništa više. Isti se uspjeh postizava 
i sa uživanjem povrća i voća, a i to 
samo tjedno po jedan dan. Tog .dana 
smiju piti i ne zaslađeni čaj. Osobitu 
pažnju valja obratiti na redovito 
ispražnjavanje i na tjelesno kretanje. 
Ako čovjek deblja samo na stanovi- 
tom dijelu tijela, na pr. na trbuhu, le- 
đima itd., onda je potrebna još i ma- 
saža. Preveć debeli ljudi daju se i ope- 
rirati, da se na taj način riješe sala. 

Boja zubi. Boja je zubi mjerilo za 
njihovu stalnost i dobrotu. Zubi su 
uopće bijeli. No ako ih dobro proma- 
tramo opazit ćemo, da neki ljudi ima- 
ju žućkaste, neki plavkaste, a neki 
pjegave zube. Razlika se sastoji u 
zubnoj caklini. Plavkasto-bijeli zubi 
imaju posve tanku caklinu. Stoga se 
slabo sjaju, podvrgnuti su škodljivom 
uplivu i brzo se istroše. Na žućkaste 
se zube ne treba tužiti, jer su snažno 
razvijeni i zdravi, čvrsto su usađeni, 
te rijetko podliježu kvarenju. Naj- 
ljepši su bijeli zubi. Ovi su obično do- 
sta krupni, pravilno izrasli, lijepog 
su sjaja i lijepo ih je vidjeti. Ali ipak 
nijesu najbolji. Lako se kvare, pa za 
to trebaju osobitu njegu, a ipak se 
ne dadu lako sačuvati. Najgori su 
oni zubi, koji su pjegavi. Te mrlje 
dolaze od nejednakosti cakline. Za to 
se ti zubi i pokraj najveće njege po- 
kvare za kratko vrijeme. 


Liječenje želučanog grča. Jednosta- 
van domaći lijek pravi se ovako: U 
posudu uspi malo mlijeka, metni je- 
dan komadić razdrobljenog češnjaka, 
soli, koliko stane na vrh običnog stol- 
nog noža, malo kima i polovinu raz- 
mrvljene kuglice od lovorike. Sve to 
skuhaj. Napokon dodaj tome punu 
kavenu žličicu kamilica. Poslije toga 
skini s vatre, procijedi i pij, dok "je 
mlak uvarak, čim se malo osjeti grč. 

Krzno uzročnik kožnih bolesti. U 

Leipzigu je osnovano društvo, koje 
istražuje uzročnike nekih kožnih bo- 
lesti. To je društvo došlo do rezul- 
tata, da su nekim kožnim bolestima 
uzrokom krzna, koja se nose. S toga 
navedeno društvo upozorava i traži, 
da se prestane nošenjem krznenog 
odijela. 

Ivan Sitarić. 


SNIŽENJE CIJENA FILMOVIMA. 

U općoj gospodarskoj krizi osjeća 
se, da opada broj posj etnika u kini- 
ma. Time zahvaća kriza i kinemato- 
grafsku produkciju, te se sve više 
ističe i raspravlja pitanje o sniženju 
cijena filmovima. Treba proizvodnja 
filmova da pojeftini. No koji troškovi 
proizvodnje mogu se snizivati? Mate- 
rijalni troškovi manje, osobni više. 
Filmski glumci, osobito t. zv. filmske 
zvijezde, beru upravo kneževske ho- 
norare. Tu je sada u glavnim zemlja- 
ma filmske produkcije u Americi i 
Njemačkoj nastao preokret: snizuju 
se radikalno plaće filmskim glumcima. 
Uzeto je neko opće mjerilo, da je 
prosječnom filmskom glumcu dosta, 
ako dnevno dobiva 500 dinara, a kom- 
parsi 100 dinara. Tim je već postig- 
nuto znatno sniženje proizvodnih tro- 
'škova za filmove, koji će moći biti 
jeftiniji, a po tom će i vlasnici kina 
moći snizivati ulaznice. Međutim veli 
se, da bi kazališni glumci bili i te kako 
zadovoljni, kad bi dobivali i polovicu 
od te plaće, koju po toj redukciji 
plaća dobivaju njihovi filmski kolege. 


T>Jl THE 

najbolji i najjeftiniji kino-pro- 
jekcioni aparat. — Potreban je 
svakoj školi, svakom župniku, 
svakom društvu i svakom domu. 

— Na skladištu hiljade raznih 
filmova, koji se posuđuju uz 
najpovoljniju najamninu. — 
Aparat je isto upotrebljiv za 
mjesta, gdje nema električne 
struje sa specijalnim dinamom 

— Obavijesti kao i katalog 

besplatno kod 

» Kinofot « Zagreb 

Gundulićeva ulica 7. 

Telegram »K I fi O F OT« 
Telefon 75-63 


Zato mnogi filmski poduzetnici kažu: 
zašto se ne bi izjednačili honorari 
filmskih glumaca s honorarima kaza- 
lišnih glumaca? U tom smjeru postoje 
dakle izgledi daljnjih sniženja hono- 
rara, a po tom i cijena filmova. Vri- 
jeme bajoslovnog obogaćivanja film- 
skih glumaca je na izmaku. 

FILMOVI ZA MALI KINO 

Song,' filmska drama, dužina 401 
metara, broj S. 708. — Ana May 
Wong je slavna kineska filmska glu- 
mica, koja se proslavila u mnogim 
filmovima. U filmu »Song« ona igra 
glavnu ulogu. Joh Houben je muž 
baletne plesačice Glorie Lee. Kad su 
dolazili parobrodom u Carigrad (di- 
van pogled na Carigrad!), John se iz 
ljubomore zavadi s jednim njenim 
udvaračenm, te ga ona ostavi. On po- 
mogne u nevolji sirotici djevojci Song, 
koja se u njega zaljubi. No kad se 
nakon duže vremena pojavi Gloria 
opet u Carigradu, Johnu se vrati sta- 
ra ljubav, ali Gloria ne će za nj da 
zna. On misli, da je to zato, što je on 
u jadnim prilikama, a ona u sjaju, te 
naumi s jednom razbojničkom druži- 
nom orobiti vlak, da se domogne no- 
vaca. No Song omete iz ljubomore 
prema Gloriji taj plan, kod kojega 
Johnu stradaju oči, te ih mora lije- 
čiti. On ne vidi, i u tim prilikama Song 
fingira, da Gloria dolazi k Johnu. On 
to u času, kad mu je vid ozdravio, 
otkriva. Sa željom za osvetom bane 
u zabavište, gdje je Song baš plesala 
među noževima, ona se onesvijesti i 
padne na nož. Na njenoj smrtnoj po- 
stelji upoznaje tek John, koliko ga je 
ona ljubila, a da nije znala, da je Glo- 
ria žena njegova. Film nije za žup- 
ska, školska ni društvena kina. 

iiiiiiiiiiiiiiiiiHiiiiiiiiiiiiniiiiiimiiimiiiiiiiiiiiiiimiiiiin 

Sirite „obijecj" 

Svaki razuman i naobra- 
žen stvor, bila to gospoda 
ili gospodin , ne može da 
bude otmen član današnjeg 
društva, ako je ćelav i 
bez njege kose. Zato neka 
svatko po jedan puta na 
mjesec pere svoju kosu sa 
kosoperom Sfiampo od ko- 
prive. Omot stoji samo 

KAPTOLSKA LJEKARNA SV. 


Din 3’—. Osim toga valja 
u tjednu 2—3 puta kosu 
kvasiti i tjeme sa pozna- 
tom starom Biljevnom is- 
crpinom od kopriva, koja 
čini kosu punom zdravom 
i uglađenom. Boca stoji 
samo Din 20-—. Proiz- 
vodi i u promet stavlja 
stara god. 1599. osnovana 

MARIJE, vlasnik VLATKO BARTOL !Ć,ZA GREB 



FI C M S K I S V I J E T 

SVE. GA P O MAC O 


Analfabeti. Kako se vidi iz najno- 
vijih statistika, 63 posto cjelokupnog 
stanovništva zemaljske kugle (i to 
lica, koja su prešla 10 godina) ne zna 
da čita i piše. U cijelom svijetu ima 
danas 1354 milijuna stanovnika iznad 
10 godina i od tih je 860 milijuna ne- 
pismeno. Danas ima 63 samostalne 
države, u kojima više od polovice sta- 
novnika ne zna čitati ni pisati. Zani- 
mljivo je, da u nekim evropskim ze- 
mljama, koje su imale slavnu tradi- 
ciju, postoji vrlo velik broj analfa- 
beta. Tako ih južna Italija ima 70%, 
Španija 65%, a Portugal 80%. 

Osuđen na 203 godine zatvora. U 
Rumunjskoj je neki posjednik osuđen 
zbog izbjegavanja uplate taksa za 
alkohol na novčanu kaznu od 3 mili- 
juna 700.000 leja. No pošto osuđenik 
nije u stanju da plati toliku svotu, po 
rumunjskom zakonskom ključu bit će 
mu kazna pretvorena u kaznu zatvo- 
ra, koja će iznositi 202 godine i 250 
dana. 

Neobično hapšenje. Zloglasni čika- 
ški lopov Eduard Kouts upao je kroz 
prozor u jedan stan. Tražeći novac i 
nakite uvukao se u spavaću sobu. Po- 
što se nije najbolje osjećao, htio je da 
se odmori u krevetu. Legao je i za- 
spao ostavivši svoj revolver pokraj 
sebe. Pol sata kasnije netko ga pro- 
drma za rame. Videći, da je to poli- 
cajac, vrlo je iznenađeno zapitao: 
»Otkuda ste znali, da se ovdje nala- 
zim?« Policajac mu odgovori, kako je 
tu u krevetu ležalo jedno dijete, koje 
je on glasnim hrkanjem probudio i 
prestrašio tako, da je telefonski po- 
zvalo policiju. Lopov je predan sudu. 

Na južni pol! Poznati istraživač 
Bird sprema se i ove godine na ekspe- 
diciju do južnoga pola. 

Kako je postao monopol na duhan? 

Godine 1808. Napoleon je davao veliki 
ples, na koji je bilo pozvano sve plem- 
stvo staroga i novoga carstva. Svi su 
bili očarani Napoleonovom pažnjom, 
koji je za svakoga imao po koju lju- 
baznu riječ. Ali je najveću njegovu 
pažnju privukla jedna dama, koju nije 
dotada poznavao. Njezin je nakit za- 
panjio i samog Napoleona, pa je za- 
pitao za njezino ime, no ono je bilo 
nepoznato u političkom i u vojnom 
svijetu. Stoga zapita, čime se bavi 
njezin muž, i rekoše mu, da sadi du- 
han i prodaje ga kao cigarete ili bur- 
mut. Napoleon nije ništa rekao, no 
svak je vidio, da mu nije bilo pravo, 
da ta dama nosi skupocjeniju ogrlicu 
od njegove žene Jozefine. Iza neko- 
liko dana izašao je njegov dekret o 
monopolu na duhan, a za njim su to 
učinile i ostale države. 

Kinezi prenose mrtvace. Kinezi su 
vrlo sujevjeran narod i imaju razne 
običaje, koji su drugim narodima po- 
sve nepoznati. Tako rodbina u ino- 


stranstvu umrlog Kineza sve čini da 
njegove posmrtne ostatke što prije 
donese kući i u Kini sahrani. Po ki- 
neskom vjerovanju u stranom svijetu 
sahranjeni Kinez nanosi svojoj rod- 
bini, koja ga je nadživila, veliku ne- 
sreću. Tako se događa, da Kinezi čak 
iz Evrope i Amerike prenose kući 
svoje mrtvace. 

Dvadesetero djece. Četrdesetgodiš- 
nja žena jednog posjednika iz Hor- 
tenšti kod Bukurešta, po imenu Ka- 
tarina Lungu, koja ima već sedam- 
naest djece, dobila je nedavno trojke. 
Sva djeca, njih 20 na broju, zdrava 
su i napredna. Zanimljivo je, da su 
sva njezina djeca samo ženska. 

Smrtna kazna nad jednom ženom. 
Nisu brojni slučajevi, da sud jednu 
ženu osudi na kaznu smrti. Eto se to 
nedavno dogodilo u Njemačkoj: ape- 
lacioni sud u Leipzigu potvrdio je 
presudu berlinskog porotnog suda od 
9. studenoga prošle godine, po kojoj 
je pedesetgodišnja Berta Klam osu- 
đena na smrt zato, jer je ubila svoga 
nećaka (dijete od 4 godine). 

Udovice teže stupaju u brak nego 
udovci. čehoslovačka je statistika tu 
tvrdnju dokazala. Po toj statistici go- 
dine 1925. u čehoslovačkoj bilo je 
svega 130.307 sklopljenih brakova, do 
1930. godine broj brakova je stalno 
rastao, a zatim počeo zbog opće krize 
opadati. God. 1925. bilo je na 1000 
stanovnika 9.18 brakova, god. 1928. 
bilo je 9.46, god. 1929. bilo je 9.54, a 
1930. god. 9.34. Od bračnih parova u 
god. 1930. bilo. je od 100 mladoženja 
89.55 neoženjenih, 7.77 udovaca i 2.68 
rastavljenih; od 100 nevjesta bilo je 
94.51 neudatih, 3.71 udovica i 1.78 ra- 
stavljenica. Prema tome je stupilo u 
brak dva puta više udovaca nego udo- 
vica. 

Športovi starih Grka. Premda su 
kod starih Grka športovi bili vrlo raz- 
vijeni i razgranjeni, ipak za neke 
športove, za koje se vjerovalo da od 
Grka potječu, oni nisu ni znali. Na- 
ravno je, da nisu igrali nogomet, te- 
nis i slične moderne športske grane, 
ali je kod njih bilo na pr. nepoznato 
i skakanje u vis i skakanje pomoću 
daske. Oni su znali samo za skakanje 
u daljinu i tu su imali nekoliko vrsta 
skokova (na pr. skakanje pod tere- 
tom). 

Vede su svete knjige starih Brah- 
mana u Indiji. To su najstariji spome- 
nici sanskritske književnosti. 

Žene kao šoferi. U Americi ima 7 
milijuna 346.155 žena, koje imadu 
svjedodžbu, da imadu pravo šofirati 
automobilom. 

Dijamanti. Od cjelokupne količine 
dijamanata, koji ulaze u trgovinu, 92 
posto potječe iz Afrike, a tek 8% iz 
ostalih kontinenata. 


Najprikladnije gospodarske 

Strojeve i motore 

iz glasovitih specijalnih tvornica 

Inkubatore 

i ostale sprave za peradarstvo 
uz povoljne uslove dobavlja 

A G R A R k. d, 

Zagreb, Draškovićeva ul, 35/1. 


Trinaest tisuća djece siromašnih i 
nezaposlenih roditelja uzdržava grad 
Prag dajući im dnevno hranu. Od tih 
ih je 2850 smješteno u dječjim vrti- 
ćima i pjestovalištima. 

CIKLAME 

(Svršetak sa strane 139.) 

lonac sa gomolj em spremiti 3 — 4 
mjeseca na hladnije mjesto (po- 
drum). Tu i tamo malo zalijevati, 
da zemlja sasma ne tvrdne. Kada 
je biljka dosta mirovala, onda 
presadimo gomolj u novu ze- 
mlju, ali tako da gornji dio go- 
molj a malo proviruje iz zemlje. 
Malo pomalo će početi tjerati 
lišće, pa treba sve više vlage. 
Ljeti treba zakloniti ciklame pred 
sunčanom žegom. Ako gomolj 
presadimo u jesen, onda će cvasti 
o Božiću, presadimo li ga u pro- 
ljeće, onda cvate ljeti. 

Ako ciklame uzgajamo iz sje- 
mena, onda treba sjeme sijati u 
kolovozu u vlažnu pjeskovitu ze- 
mlju crnicu i tek ga malo prekri- 
jemo zemljom. Kad nakon 3 — 4 
tjedna sjeme proklija i dobije 
3 — 4 listića, moraju se biljčice pi- 
kirati (presaditi). U prosincu ih 
presadimo drugi puta, a u ožujku 
treći puta, ali sada svaku biljku 
u posebni lončić. Cijelo to vrije- 
me trebaju biljke svijetla, topli- 
ne i vlage. Pod jesen će onda već 
procvasti. 

Zadovoljni su oni , koji upotrebljavaju za fotografiranje KODAK. VERI Cfi R OME film. 

KI/Ć^\S TDO 

Lijepak za kovine i drvo. Vrlo je 
teško napraviti valjan lijepak, koji 
bi čvrsto spajao kovinu i drvo. Ve- 
ćina preparata, koje preporučuju, pu- 
no ne vrijedi, već traju samo kratko 
vrijeme. Ali ima jedna vrsta lijepka, 
koja vrijedi da se za nju zna. Tu 
vrstu lijepka možemo sebi napraviti 
na ovaj način: Uzmi 50 dijelova bijele 
želatine, 50 dijelova stolarskog- tut- 
kala, 12 dijelova alkohola, jedan dio 
tipse (alaun) i 150 dijelova vode. To- 
me dodaj nekoliko žlica octene kise- 
line, pa sve to dobro izmiješaj. Tipsa 
ima zadaću, da sve to čvrsto drži, kad 
se osušilo. 

Čišćenje uljem namazanih stijena. 

Stijene u kuhinji, hodniku, kupaoni 
itd-, koje su pouljene, ali zamazane 
najbrže i najbolje se čiste i osvježuju 
na slijedeći način: Laganoj sapunici 
dodaj malo lizola, pa to dobro izmi- 
ješaj. Sad uzmi spužvu, zamoči je u 
tu tekućinu, te njom dobro istari po- 
uljeni zid. Time ćeš ukloniti svaku 
mrlju, samo ako natrto mjesto od- 
mah ispereš i čistom vodom. I. S. 

Uništavanje buha i stjenica. čistoća 
je pola zdravlja, veli naš narod, i na- 
vikao je da vrijednost domaćice sudi 
po njezinom redu i čistoći. Nažalost 
po mnogim našim krajevima nađemo 
jednu ili drugu domaćicu, koja se 
malo brine za red i čistoću svoga do- 
ma, pa im se u kući nađe svakakve 
žive gamadi, napose buha i stjenica. 
Kad se jednom uvuku u kuću, teško 
ih je očistiti. Uništiti se mogu pra- 
škom »Schweinfuttergriin« izmješanim 
sa sitnim šećerom. To se ostavi na 
mirnom mjestu par dana, oni to jedu, 
pa se otruju. Dobar je i »f 1 i t« sa go- 
tovim strojem (štrcaljkom), ali je do- 
sta skup. Za buhe i stjenke rabi se 
prašak od buhača, koji se pospe po 
podu, a i po krevetu. No glavno je, 
da je sve u sobi i kuhinji čisto, pa ne 
će biti nikakve gamadi, jer ih čistoća 
odmah otstrani. A. B. 

KUHINJSKI RECEPTI. 

Riblja juha. Nareži tri do četiri gla- 
vice luka i prži na masti. Dodaj pa- 
prike, rasječene riblje glave i neko- 
liko malih razrezanih riba, jedan list 
lovora, nekoliko zrna bibera, malo soli 
i octa, te sve zalij sa tri litre vode i 
kuhaj dva sata. Sve zajedno pasiraj, 
metni u juhu lijepe komade šarana, 
soma i jednu do dvije narezane ke- 
čige te prokuhaj. U gotovu juhu umi- 
ješaj kiseloga vrhnja. 

Kiselo zelje sa mesnatim kobasama. 

Nareži na male kocke 20 dkg sušene 
slanine i sitno sasijeci glavicu luka te 
zajedno prži, dok požuti. Primetni 
crvene paprike, promiješaj i naglo 
uspi jedan kg kiselog zelja te neko 
vrijeme pirjani, onda zalij sa dva dcl 
bijelog vina, te kuhaj polagano dva 
sata. Međutim peci svježe mesnate ko- 
base, dok lijepo ne porumene, mast 
ocijedi i pomiješaj sa dva dcl kiselog 
vrhnja i umiješaj u zelje, te neka još 
dobro prokuha. Kupus namjesti na 
sredini na zdjelu, a unaokolo složi na- 
rezane kobase. 

Juha od paprikaša bez mesa. Luk 

prži, dok ne požuti, zatim dodaj pa- 


VAŠA DJECA 

rado čitaju priče i drugo lijepo dječje 
štivo, pa im nemojte kratiti radosti, 
koju im može da donese 

MALA MLADOST, 

najzabavniji hrvatski dječji list. Izlazi 
mjesečno tijekom školske godine. 

Pretplata samo 9 Din za ovo god. 

UPRAVA „MALE MLADOSTI« 

ZAGREB, Trg Kralja Tomislava 21. 


priku i još malo prži (oko pola mi- 
nute, nipošto dulje). U to metni na 
manje, kocke narezani krumpir, po- 
soli, pospi kimom i pusti da se prži. 
Krumpir se skoro mora peći, ali va- 
lja paziti, da se luk ne pripali. Napo- 
kon se zalije vrelom vodom i ostavi, 
da se krumpir skuha. 

Torta od naranča. Miješaj 5 dkg 
maslaca sa 16 dkg šećera, 5 žumanjaka 
dok postane pjenušavo. Dodaj sok i 
pol limuna i limunove kore. Primije- 
šaj 15 dkg sameljenih oguljenih ba- 
dema, 3 dkg brašna i snijeg od 5 bje- 
lanjaca, te peci u pečenjari na umje- 
renoj vatri. 

Pečenu tortu prereži i namaži sli- 
jedećim. Sok od dviju naranča pomi- 
ješan sa dva žumanjka i 6 dkg šećera 
tuci nad vrelom vodom, dok se ne 
zgusne, te smiješaj tako dugo, dok se 
ne ohladi. Dodaj 5 dkg čajnog maslaca 
i snijeg od dva bjelanjca, te time na- 
maži prorezanu tortu. Odozgo pre- 
vuci tortu ocaklinom od šećera i na- 
rančinog soka. S. A. 

Kraljevna u bunaru 

tiarodna priča 

Otišao neki kralj sa svojom 
kćerkom u lov kroz goru. S njom 
su bile i drugarice, koje su ja- 
hale na konjima. Kraljevna ode 
daleko i izgubi se. Pred večer, 
nabasa na šumara, koji se zvao 
Ivan. On je primi na konak. Šu- 
mar preko noći kraljevnu baci u 
bunar, a njezina konja protjera 
kroz goru. Po tom ode daleko u 
pustoš. Tu je činio pokoru dva- 
naest godina. Postao je, Bože 
prosti kao zvijer. Hodao je če- 
tveronoške, a i dlake su po nje- 
mu narasle. 

Jednoga dana, iza kako je pro- 
teklo punih dvanaest godina, 
prođe kralj sa svojom pratnjom 
kroz pustoš i u njoj nađe čudnog 
pustinjaka. On u sebi pomisli: 

»Šta ćemo? Kad nismo ništa 
ulovili, povedimo kući ovog čo- 
vjeka-zvijer!« Tako i učiniše. 

Kralj je sutradan imao da krsti 
svoga malog sinčića i sve je bio 
priredio za njegovo krštenje. 
Kad su nosili dijete na krst, pro- 
đoše mimo čovjeka-zvijer. I di- 
jete zavapi: 

»Ivane, Ivane! Izvadi djevojku 
iz bunara!« 

Ivan ode na bunar, spusti ko- 
nop i izvadi iz bunara kraljevnu 
zdravu i lijepu kao sunce. 

Zabilježio D. K. Siošić. 

SIJEDA KOSA 

Pojavljuje se često i kod mlađih ljudi, to je znak da 
je kosa bolesna, da nema dovoljno dobre i potrebne 
hrane za izgradnju boje kose. Takva kosa sijed i, otvrdne 
1 0 ispsđa. Pod mladih ljudi preporuča se protiv toga 

odmah upotrijebiti sigurno sredstvo, a to je BUjevna 
iscrpma od koprive, ona daje kosi hrane, da ova opet 
može da izgrađuje boju kose. Redovitom njegom i 
uporabom u tjednu od 1 — 2 puta neće se više sijeda 
kosa pojaviti kod mladih ljudi. Rod ostarjelih ljudi, koji 
posijede, preporuča se upotreba zvanrednog sredstva 
, •/ / • u ■ r> . za P ovra -t prijašnje boje kose, a to je sredstvo Dr Wai- 

tonsena amenkanski Ham Restonative. isprva rabi se 3-5 dana redom, dok se boja kose 
povrati sijeda kosa. sasma nestane, a iza toga restauriranja boje, dovoljno je kosu 
u tjedniu 1-2 puta nakvasiti sa Hair Restonativom. Cijena bočice Din 20 •- Proizvađa 
i stavlja u promet stara god. 1599. osnovana KAPTOLSKA LJEKARHA SV. MARIJE, 

LJEKARNIK VLATKO B A RT U L i C, ZAGREB, JELAClĆEV TRG 20 

Primljeni savjet. Otac svjetuje svo- 
ga sina, prije nego će poći u grad na 
sveučilišne nauke: 

»Jedno ti, sine, naročito naglasujem: 
budi štedljiv i skroman!« 

»Ja sam to i dosada bio,« odgovara 
sin. »Ja te dvije lijepe osebine umijem 
da kombiniram. U skromnosti sam 
štedljiv, u štednji skroman...« 

Pametan čovjek. Otac dočekuje 
udvarača svoje kćerke: 

»Dakle, vi biste željeli da postanete 
muž moje kćerke?« 

»Da, ali bih prethodno želio, da mi 
odgovorite na ovo pitanje: da li je 
netko u vašoj porodici bio duševno 
poremećen?« 

»Nije bio, a ne će biti ni danas! Ja 
vam ne dam svoju kćer!« 

Prisebnost. »Evo vam vraćam 200 
dinara, koje ste md bili posudili na 
čajanki.« 

»Na to sam bio posve zaboravio.« 

»No ne znam, da li je bilo samo 100 
dinara?« 

Nepromišljeni sud. Gospođica: 
»Naš susjed bježi iz kuće, netom ja 
počnem da sviram na klaviru.« 

Gospodin: »Doista je čudno, da 
je taj matematičar tako glazben!« 

Doktorski. »Za koliko vremena bi 
me mogli ozdraviti, gospodine dok- 
tore?« 

»Pa, kroz mjesec dana, ako Bog da.« 

»A ako Bog ne da?« 

Shvatljivo. »Ne mogu pojmiti, kako 
si mogao oženiti tako staru gospo- 
đicu!« 

»Dragi moj, kad neko treba bank- 
nota, ne pita, kada su izdane.« 

Sjajna dijagnoza. Liječnik: »Vaša 
bolest nije opasne naravi. Ako budete 
umjereno živjeli i držali se mojih pro- 
pisa, moći ćete doživjeti i sedamde- 
setu godinu . . .« 

»Oprostite, ali meni je danas sedam- 
deset i šesta . . .« 

Sreća u nesreći. »Sinoć, kad sam se 
vraćao kući, napadne me neki lopov. 
Uzeo mi je zlatni sat, srebrenu taba- 
keru, lisnicu s novcem . . .« 

»Ta ti nosiš revolver kod sebe!« 

»Da, ali srećom njega nije prona- 
šao. Nalazio se u stražnjem džepu u 
hlačama.« 


£ E 

Zub. »Zubar mi je izvadio zub.« 

»Da li te još boli?« 

»Ne znam, jer ga je zubar zadržao 
kod sebe.« 

Odvažnost. »Još mi predbacuješ, da 
sam plašlj ivica, a odvažio sam se na 
ono, što nije nitko' drugi.« 

Žena: »No, pa baš bih htjela znati, 
kakvi li je to odvažni čin.« 

Muž: »Pa tebe sam uzeo!« 

Vrijednost. Prvi dječak: »Pa 
što si ti, kad niti roditelja nemaš! Bu- 
rićevi su te tek posinili.« 

Drugi: »Da, oni su me izabrali, a 
tvoji roditelji su morali držati ono, što 
su dobili.« 

Uvjerenje. Mali Tonči kleči pokraj 
krevetića i moli večernju molitvu. Na- 
jedamput zastane i reče: »Dragi, Bo- 
go, počekaj samo malo! Čini mi se, da 
ću kihnuti.« 

Više zna. Djevojčica: »Mamice, 
pa moja beba zna više od tebe.« 

»Kako, drago dijete?« 

»Moja beba ima stalno crvene usni- 
ce, a ti ih moraš svakog dana iznova 
crveniti.« 

Dobro razumio. Otac: »Sinko, za- 
što danas ne jedeš kruha?« 

Sin: »Gadi mi se, učiteljica nam 
je kazala, da je napoj en znojem naših 
roditelja.« 

Mudrac. Mali Arnold: »Bakica 
je rekla, da ribice u staklenki ne 
mogu spavati, jer je odviše svijetlo.« 

(Uliva tintu u staklenku): »Tako, 
sada će sigurno misliti, da je noć!« 

Pazio je. Mati sinu, koji je čuvao 
bracu u kolijevci: »Nisam li ti rekla, 
da paziš, kada Milko počne plakati!« 

Sin: »Pazio sam, mama, Milko je 
počeo plakati točno u dva sata!« 

Nije se rodio. Učitelj: »Kada si 
se rodio?« 

Učenik: »Nisam se rodio, ja imam 
maćehu.« 

Posljednje sredstvo. Janko pozvoni 
kod susjeda: »Pozdravlja Vas tata i 
moli, da nam za noćas posudite gra- 
mofon.« 

Susjeda (začuđeno): »Tako kasno 
u noći? Hoćete li plesati?« 

Janko: »Ne, htjeli bi malo spa- 
vati.« 



Pravo ime. »Tvoja majka ide u tr- 
govinu, da kupi odijelo, šešir, cipele 
i druge potrepštine. Kako se u tom, 
slučaju naziva njezin posao?« 

»Kućna svađa!« 

U knjižari. Molim vas, pošaljite mi 
knjigu »Kako ću postati energičan«, 
ali mi je pošaljite na poste restante, a 
ne na kuću, da ne dođe u ruke mojoj 
ženi. 

ŠAH 


Problem broj 9. 

Zlatko Modor, Srij. Mitovica 



Bijeli matira u tri poteza 


DOBRliAN I MAČAK MARKO 



Uličica jedna uska 
dijeli dvije kuće male, 
medu njima nema mira, 
ni ljubavi, a ni šale. 


U jednoj je mačak Marko, 
a u drugoj dični čika, 
med njima je vječna svađa, 
vječna borba, vječna vika. 


Kad je čika dobre volje, 
onda Marko čiku vrijeđa, 
a kad Marko mira želi, 
okrene mu Čika leđa! 


Marko ne će ostat dužan, 
osvetit se i on znade, 
pa s prozora našem čiki 
lijepi kolač eno krade! 

HINDENBURG 
NA MEĐUNARODNIM 
KONJSKIM 
UTRKAMA 
12. VELJAČE 1932 
Na dan 13. ožufka bit će u 
Njemačkoj izbori za novog 
predsjednika republike. Sva 
Njemačka i inozemni svijet 
očekuje s velikim interesom, 
tko će biti izabran za glavu 
njemačke države. Njemački 
nacionalci i narodni socijalisti 
kandidiraju Hitlera, najpopu- 
larnijeg današnjeg političkog 
vođu u Njemačkoj. Ali on nije 
Njemački državljanin, pa ne 
će moći biti izabran. Hinden- 
burg se nećkao primiti opet 
kandidature, ali je skuplja- 
njem potpisa proveden neke 
vrsti plebiscit, te je nakon 
toga ipak pristao, da opet kan- 
didira. Računa se, da je nje- 
gov ponovni izbor prilično 
osiguran 



BOTSCHER, SVRGNUTI 
PREDSJEDNIK DIREKTORIJA 
U KOV N U 



OGAnAJI 


U VELJAČI. 

10. Predsjednik republike Finske 
sankcionirao zakon stvoren na teme- 
lju plebiscita o ukinuću zabrane alko- 
holnih pića; zakon stupa na snagu 5. 
travnja, te će se od toga dana opet 
točiti alkoholna pića u Finskoj. — Na- 
kon što je litavska vlada preko svoga 
zastupnika u slobodnom gradu Kovnu 
svrgla dosadašnjeg predsjednika di- 
rektorija u Kovnu Botschera, prote- 
stirala je oštro njemačka vlada, ali 
litavski ministar vanjskih posala Zau- 
nius izjavljuje, da će ovu stvar osobno 
braniti pred Društvom Naroda. 

11. Mussolini bio je primljen u audi- 
jenciju kod Pape. 

12. Svečana proslava desete godiš- 
njice krunisanja Pape Pija XI. u ba- 
zilici sv. Petra u Vatikanskom Gradu. 

13. U Budimpešti se sastala pan- 
evropska konferencija podunavskih 
država Jugoslavije, Čehoslovačke, Ru- 
munjske, Poljske, Austrije i Madžar- 




t i- GUVERNER M E R K Y S I, 
zastupnik litavske vlade u Kovnu, koji je] 
proveo državni udarj 


ERIK COLBAN, 
zastupnik Norveške kod Društva Naroda 
i izvjestitelj o Kovnu 


HEDVIGA COURTHS-MAHLER, 
popularna njemačka spisateljica, koja je 
napisala cijeli niz vrlo rado čitanih romana, 
navršila je 18. veljače 65. godinu života 

ske na vijećanje o gospodarskom 
zbliženju tih država. 

14. U Pragu umro posvećeni biskup 
dr Antun Podlaha, jedna od najistak- 
nutijih ličnosti češkoga kulturnoga 
života. — Radi opće štednje iziradila 
je grčka vlada zakonski prijedlog, po 
kojem nijedne dnevne novine u Gr- 
čkoj ne će smjeti izaći na više od 4 
stranice. 

15. Hindenburg pristao na ponovnu 
kandidaturu za predsjednika njema- 
čke republike. 

16. Ministar vanjskih posala Marin- 
ković održao je na konferenciji za 
razoružanje u Ženevi velik govor o 
spremnosti Jugoslavije na razoružanje 
ističući naročito načelo sigurnosti. 
Austrija je upravila apel na velevlasti 
za pomoć u gospodarskoj nevolji. 

17. Pala Lavalova vlada u Francu- 
skoj. 

ZIMSKE OLIMPIJSKE IGRE. 

Ove se godine priređuju olimpijske 
igre u Sjevernoj Americi, i to zimske 
u Lake Placidu, a ljetne u Los Ange- 
lesu. 

Zimske olimpijske igre započele su 
4. veljače i trajale su do 13. veljače, 
dakle deset punih dana. Prije njihova 
početka nisu bili baš najbolji izgledi, 
jer je vrijeme bilo vrlo toplo. Zato su 
se neki iz Evrope i skanjivali, da li da 
pođu u Lake Placid, kad ne služi po- 
voljno vrijeme. Ipak je sudjelovanje 
bilo prilično, iako ne onoliko, kao što 
se očekivalo. Među športašima, koji 
su sudjelovali u tim zimskim olimpij- 
skim igrama, bila su 354 aktivna učes- 
nika, koje je izaslalo ovih 17 država: 
čehosiovačka, Poljska, Rumunjska, 
Austrija, Madžarska, Njemačka, Fin- 
ska, Norveška, Švedska, Švicarska, 
Belgija, Francuska, Italija, Engleska, 
Kanada, Japan i Sjedinjene Države 
Sjeverne Amerike. Dakle 14 država 
iz Evrope, a 3 mimoevropske. 

Početak zimskih olimpijskih igara 
bio je vrlo svečan. Uz sviranje ame- 
ričke himne formirao se ophod, koji 
je u sredini stadiona načinio ogroman 
špaiir. S počasne tribine, proglasio je 
zastupnik predsjednika Hoowera gu- 
verner Roosevelt olimpijske igre otvo- 
renima, na što je zavijorila na viso- 
kom stupu olimpijska zastava. Odmah 
su na to počela natjecanja u raznim 
vrstama zimskoga športa. 

U s k 1 i z a n j u pobijedio je Ame- 
ričanin Shea na daljinu od 1500 m u 
2 minute 57.5 sekunde, te je dobio 
zlatnu medalju. U umjetnom sklizanju 
odnio je pobjedu Austrijanac Karl 
Schaffer, koji je i dosad u tom bio 
prvak. U umjetnom sklizanju za da- 
me ostala Je opet pobjednica Norve- 


žanka Šonja Hennie, dosadašnja svjet- 
ska prvakinja u sklizanju. Kod skli- 
zanja u parovima stekli su prvenstvo 
supruzi Brunet iz Francuske. 

U skijanju na daljinu od 50 km 
pobijedio je Finac Saarineu sa 4:28:00, 
na drugome mjestu je bio Finac Liika- 
nen 4:28:20, na trećem mjestu Norve- 
žanin Rudstadstnen 4:31:53, na četvr- 
tom i petom opet Norvežanini Hegge 
i Vestad, na šestom Šveđanin Utter- 
strom, na sedmom opet F'nac, na 
osmom i devetom opet Šveđani, a na 
desetom i jedanaestom Česi Barton 
4:52:24 i Novdk 4:59:02. Tako su se 
Skandinavci i Česi iskazali kao naj- 
bolji skijaši. U skijaškom skakanju 
odnio je prvenstvo Norvežanin Ruud, 
kojega je jedan skok bio na 66.5 m a 
drugi na 69 m, dok je Norvežanin 
Beck imao jedan skok na 71.5 m a 
drugi na 63.5 m. Prvih pet mjesta za- 
uzeli su opet Skandinavci, šesto Čeh 
Bartou, a sedmo Poljak Czech. 

Uhockeyu na ledu odnijeli 
su prvenstvo Kanađani, iako je u ko- 
načnoj igri s Amerikom rezultat bio 
2:2, ali budući da je Kanada prva tukla 
Ameriku, zapala je nju i uz jednak 
konačni rezultat zlatna medalja. Inače 
je u toj vrsti športa Amerika potukla 
Poljsku sa 4:1, Kanada Poljsku sa 9:0 
te Amerika Njemačku sa 7:0. 

U bobu pobijedila je Amerika sa 
88 točaka, na drugom je mjestu bila 
Norveška sa 77, zatim Kanada sa 49, 
Švedska sa 28, Finska sa 25, Austrija 
sa 15, Francuska sa 
s 8 točaka. 

Tako su završile zimske olimpijske 
igre, koje su bile najzanimljiviji svjet- 
ski športski događaj ove zime. Sad se 
s općim zanimanjem očekuju ljetne 
olimpijske igre. 


REKORD MLADOGA SKIJAŠA 
U SKOKU S VISINE 
Trinaestgodišnji skijaš Rudolf Groš iz Šleske skače 
10 r Njemačka 8 visine oc * 40 metara te ie time postigao rekord, 
koji je pobudio opću pozo nost u športskome svijetu 


Pretplatite svoju djecu na 
„ Malu Mladost' 1 


SKIJAŠKA KOLIBA 
NA SĆNCU 
U VISOKOJ PLANINI 
Val studeni, koji je zavladao 
sredinom veljače i donio obilje 
snijega, osobito po visokim 
planinama, /obradovao je naj- 
većma skijaški svijet. Sa sviju 
sirana nagrnuše cijele legije 
skijala u brda i planine, da se 
skijaju i da uživaju u tom div- 
nom zimskom športu. Ali kad 
skijaš tako sate i sate provede 
na skijanju po onoj užasnoj 
zimi uz temperaturu od 20 i 
više stupanja ispod ništice, za- 
želi se umoran i odmora i to- 
pline. Zato se u visokim pla- 
ninama na sunčanim stranama 
grade ovakve skijaške kolibe, 
pa tu sunce i po najžešćoj 
zimi znade usred dana tako 
toplo prigrijati, kao da je pro- 
ljeće. Tu se skijaši odmore i 
malo ugriju, da onda osvježeni 
nastave svoj lijepi i ugodni 
šport. 





1. Križaljka 

Sastavio Dragutin A. Maltarić, Sarajevo 


4. Magični lik 
Sastavio Eduard Musić , Sušak 


1. Pristaša slobodnozidarstva. 

2. Tragedija od Šekspira. 

3. Manje vrijedni proizvod, koji se odijeli od boljeg. 

4. Lice iz prvog srpskog ustanka. 

5. Kovina (m=n). 


Vodoravno: 1. Francuska riječ. 4. Bogataš. 6. M 
ime.^ 8. Dvorana. 9. Rijeka u Jugoslaviji. 11. Žensko ime 
(padež!). 13. Zamotak. 14. Termometar. 17. Neman. 18. 
Zanimanje. 22. Božanstvo. 23. Oporo, trpko. 24, Mjera 
25. Životinja (u=a). 26. Ptica. 

Okomito: 1. Žensko ime. 2. Ti. 3. Šuti. 4. Vas. 5 
Metak. 6. Država u Africi. 7. Kuluci. 8. Nije gladan. 10 
Termin (k=r). 12. Gorostas. 15. Lajanje. 16. Muško ime. 
18. Domaća životinja. 19. Mio. 20. Drama od Ibsena. 
21. Veznik. 


5. Četvorina 

Sastavio Rudolf Gruden, Karlovac 


Poklon 


Australsko otočje 


2. Zagonetna adresa 

Sastavio Zdenko Vidak, Zagreb 


Ante Ševedol Zelen 


6. Kriptogram 

Sastavio Veljko Novak, Zagreb 

ZORAN 

BLATO 

HRANA 

ISTOK 

KOLOS 

PETAR 


Ivanić Grad 


Koju knjigu i kojeg auktora čita ovaj gospodin? 


3. Šarada 

Sastavio Mato Perinić, Zagreb 

Zamjenicu ličnu i notu 
sa veznikom, brate, veži, 
da ti možeš čitat goru, 
što na Krimu negdje leži. 


Jesi li još naručio prekrasni roman o 
hrvatskoj učiteljici ? Požuri se, dok za- 
liha traje, jer za Šenoinom 

»m U A \ IC O Mu 

svi posežu. — Naručuje se kod 

Knjižnice Dobrih Romana 

Zagreb, Trg Kralja Tomislava br. 21. 


Odgonetke treba poslati na ured- 
ništvo „ Obitelji 1 ‘ najkasnije do 7. 
ožujka. Svi odgonetači dolaze u obzir 
za nagrade, koje će se ždrijebom 
podijeliti na koncu tromjesečja. 


k. z. ti ZAGREBU 
TRO KRALJA TOMISLAVA 21. 
prima uloške i daje zajmo- 
ve uz najpovoljnije uvjete 



















